'पहली बार' जब न्यूयॉर्क हुआ अपराध मुक्त\nशहर की पुलिस का कहना है कि 80 लाख की आबादी वाले शहर न्यूय़ॉर्क में बीते सोमवार को एक भी हत्या, गोली बारी या छुरे बाजी की धटना नही हुई.

पुलिस विभाग के प्रवक्ता पॉल ब्राउन ने आँकड़े जारी करते हुए कहा कि पिछला सोमवार हाल के इतिहास में सबसे शांतिपूर्ण दिनों मे याद किया जाएगा.

कुछ ही महीने पहले तक यहाँ के लोग इस तरह के आतंक के साये में रह रहे थे कि एक अखबार ने इसे 'रक्तरंजित दौर' तक कह डाला था.

हत्याओं के मामलों में गिरावट के बावजूद आंकड़े अपराध में 3% की बढ़ोत्तरी की ओर इशारा करते हैं.

आंकडों के मुताबिक चोरी की घटनाओं में 9% की वृद्धि हुई है, पुलिस का कहना है कि इसमें स्मार्टफोन की चोरी बड़ी वजह है.

क्लिक करें 

पढ़े: क्या स्वीडन है 'बलात्कारियों का गढ़'?

अपराध पर नियंत्रण 

सोमवार को इस तरह का से दृश्य रहता नहीं न्यूयॉर्क में.

लेकिन हत्याओं का सिलसिला पिछले साल की तुलना में 23 फीसदी कम हो गया है और ये आंकड़ा पिछले कम से कम 50 सालों में सबसे कम है.

न्यूय़ॉर्क शहर में इस साल 366 हत्या के मामले दर्ज हुए हैं जबकि पिछले साल इस समय तक 472 मामले दर्ज हुए थे.

विशेषज्ञों का कहना है कि 80 लाख लोगों की आबादी वाले न्यूय़ॉर्क शहर के लिए तरह हत्या के मामलों में कमी बेहद असामान्य सी बात है.

गिरोह के दबदबे वाले शहर शिकागो और इलिनाय में इस साल 462 हत्याओं के मामले दर्ज किए जा चुके हैं, जबकि यहाँ की आबादी सिर्फ 27 लाख है.

यही नही 15 लाख की आबादी वाले फिलाडेल्फिया में 301 हत्याएं हो चुकी है.

कुछ विशेषज्ञों का मानना है कि इसकी वजह न्यूयॉर्क पुलिस विभाग की अपराध की रोकथाम आक्रामक रणनीति है.

इसे भी पढ़ें

\n\ntl;डॉ:
दशकों पहले जब से न्यूय़ॉर्क में अपराध का रिकार्ड रखना शुरु किया गया है उसके बाद से शहर में पहली बार एक दिन ऐसा बीता है जब किसी भी अपराध की घटना दर्ज नही की गई है.